KINNITATUD

RMK õigus- ja hangete osakonna juhataja

käskkirjaga nr 1-47.2950/1

## Hanke nimetus ja viitenumber

* 1. Hanke nimetus: **Lendorava inventuur 2024**
  2. Riigihanke viitenumber: 271394
  3. Klassifikatsioon: 73200000-4 Uurimis- ja arendustöö nõustamisteenused
  4. Hankemenetluse liik: avatud hankemenetlus
  5. Rahastaja/meede: Tellitavat tööd rahatatakse Euroopa Liidu LIFE programmi projektist “Koostöö lendorava elupaikade säilitamiseks Euroopas” (Flying Squirrel LIFE (LIFE17 NAT/FI/000469))

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke tehniline kirjeldus

* 1. **Töö eesmärk:**

Inventeerida riigimetsas Ida-Virumaal, Jõgevamaal ja Lääne-Virumaal lendoravale sobivaid elupaiku kokku 6738 hektaril (kuni 3280 metsaeraldisel), et kontrollida seal lendorava olemasolu. Eraldiste valik on kaardikihil *RMK\_lendorava\_seire\_2024*; nendega saab tutvuda ka veebis aadressil <https://kyyvitz.github.io/RMK_lendorav_2024/>.

* 1. **Meeskond**
     1. Pakkuja peab kaasama teenuse osutamiseks vähemalt seitse (7) meeskonnaliiget, kes on nõus osalema hankelepingu täitmisel ja vastavad miinimumnõudena järgmisele tingimusele: 1) omab kehtivat metsakorraldaja kutsetunnistust või sellega samaväärset ja/või 2) peab olema riigihanke algamisele eelneva 36 kuu jooksul osutanud vähemalt 1 (ühel) korral metsakoosluste või metsaliikide inventeerimise teenust või on inventeerijana osalenud vähemalt 1 (ühel) metsakoosluste või metsaliikide inventuuril.
  2. **Töövõtja saab tellijalt:**

1. Seiratavate eraldiste kaardikiht ESRI *shapefile* (*RMK\_lendorava\_seire\_2024.shp*) või mõnes muus töövõtjaga kokku lepitud formaadis;
2. Lendorava seire läbiviimise juhendi (Lisa 3);
3. Juurdepääsu seireandmete esitamise veebikeskkonnale.
   1. **Töö sisu:**
4. Tellijal on kohustus viie tööpäeva jooksul pärast lepingu sõlmimist võtta ühendust hankelepingus määratud tellija esindajaga, et leppida kokku töökoosoleku aeg enne välitööde algust.
5. Inventuuri välitööd tuleb läbi viia eraldisepõhiselt. Seda tõendavad läbitud marsruudid (GPS radade failid gpx formaadis), mis esitatakse tellijale hiljemalt kahe tööpäeva jooksul.
6. Töö käigus on vaja inventeerida lumeta või vähese lumega perioodil (sobivaim aeg on märtsi algus kuni mai lõpp, kuid lumevaesel talvel sobivad ka talvekuud) inventeerimiseks määratud eraldised ja otsida neilt lendorava väljaheiteid vastavalt lendorava seire läbiviimise juhendile (LO\_seire\_2024\_juhend.docx). Inventeeritava ala pindala on kokku 6738 ha ning see on määratud vastavalt lähteülesandes esitatud kaardikihile (RMK\_lendorava\_seire\_2024.shp).
7. Kõik puud, mille all leitakse lendorava väljaheiteid, tuleb GPS punktina salvestada. Igale punktile tuleb lisada märkusena väljeheidete hulga arvuline hinnang. Vastav GPS punktide fail tuleb saata tellija poolt määratud e-posti aadressile gpx formaadis hiljemalt 24 tunni jooksul.
8. Läbitud marsruutide gpx failide esitamine toimub veebipõhiselt. Töövõtja saab juurdepääsu andmete esitamise keskkonnale viie tööpäeva jooksul peale töövõtulepingu sõlmimist.
9. Inventuuri käigus leitud teised kaitsealused liigid võib salvestada lendorava leidudega samasse gpx faili, millisel juhul peab punkti nimi võimaldama neid eristada lendorava leiupunktidest. Soovitav on sisestada muude kaitsealuste liikide andmed siiski loodusvaatluste andmebaasi (<http://loodus.keskkonnainfo.ee/lva/>).
   1. **Töö tulemus:**

Töö tulemusena esitatakse tellijale:

1. Reaalselt läbitud marsruudid (GPS rajad) gpx failiformaadis. Marsruutide gpx-failid tuleb esitada tellijale hiljemalt kahe tööpäeva jooksul peale marsruudi läbimist kasutades tellija poolt määratud veebikeskkonda.
2. Lendorava väljaheidete leiupunktid (GPS punktid) gpx failiformaadis. Iga lendorava leiupunkti märkustes tuleb hinnata arvuliselt väljaheidete ohtrust. GPS punktid võivad sisaldada ka teiste kaitsealuste liikide leide, kuid punkti nimi peab sellist punkti selgelt eristama lendorava leiupunktist. Lendorava leiupunktide gpx-failid tuleb esitada tellijale hiljemalt 24 tunni jooksul tellija poolt määratud e-posti aadressile.
3. Lendorava inventuuri aruanne. Aruanne tuleb esitada elektrooniliselt \*.docx failiformaadis ja peab sisaldama lühikokkuvõtet inventuuri teostamisest – kes teostas, millisel ajal viidi läbi välitööd, kui suures ulatuses. Eeldatav aruande maksimaalne maht koos tiitellehega on kuni 5 lehekülge.
   1. **Töö tulemuslikkuse kontroll**

Tellija kontrollib töövõtja poolt esitatud seire marsruutide gpx-failide põhjal jooksvalt seire läbiviimise juhendi nõuete täitmist. Kui esitatud andmetest nähtub, et seirataval eraldisel ei läbi marsruut lendoravale sobivat elupaika, siis on tellijal õigus nõuda vastava eraldise korduvat seiramist. Tellija ei hüvita eraldise korduva seiramise kulusid.

* 1. **Töö esitamise tähtaeg:**

Inventuuri marsruutide ja leidude gpx-failid esitatakse tellijale jooksvalt hiljemalt kahe tööpäeva (marsruutide gpx-failid) või 24 tunni (leidude gpx-failid) jooksul.

Inventuuri aruanne esitatakse **hiljemalt 10.06.2024.**

* 1. Iga viidet, mille hankija teeb käesolevas hankes mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Muu kui tehnilises kirjelduses täpselt näidatud alusele tuginemisel või täpselt kirjeldatud elemendi pakkumisel tuleb pakkumuses esitada hankijale kinnitus ja tõendid pakutava elemendi samaväärsuse kohta (nt tootja kinnitus pakutava elemendi samaväärsuse kohta, muu asjakohane tõendusmaterjal või viide selle saamise võimalusele). Pakkujal on õigus talle sobival viisil tõendada, et tema pakutud lahendus täidab hankedokumentide tehnilises kirjelduses määratletud nõudmisi samaväärselt.
  2. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.
  2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  3. Kui võrdselt madalama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.
  3. Hankelepingu projekt on toodud hankedokumentide lisades.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust.
  2. kui avatud hankemenetluse toimumise ajal on hankijale saanud teatavaks andmed või teave, mis välistavad olulises osas või muudavad hankija jaoks võimatuks hankemenetlusega taotletava eesmärgi saavutamise hankedokumentides esitatud tingimustel.
  3. kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid
  3. Lisa 3 – Lendorava seire juhend
  4. Lisa 4 – Eraldiste kaardikihid